Konstantin Thomson
Konstantin Adolf Thomson (27. november/9. detsember 1865 Tallinn – 15. märts 1938 Hageri) oli Eestimaa vaimulik. Tema isa oli rätsep Carl Thomson. Lõpetas Tallinna kubermangugümnaasiumi aastal 1884. Õppis Tartu Ülikooli usuteaduskonnas 1885–1889, grad. stud. Korporatsioon Neobaltia liige alates 3/16. maist 1903. Oli prooviaastal Kuusalu Laurentsiuse koguduses. Ordineeriti pastoriks 2. detsembril 1890. Töötas 1890–1892 Tallinna Toompea Kaarli koguduse adjunktpastorina. 1892–1936 töötas Hageri Lambertuse koguduse õpetajana. Oli 1920–1935 Lääne-Harju praost. Vaimuliku ülemkohtu liikmena tegutses aastatel 1927–1936. Praost-emeritus aastast 1936. Oli aastatel 1903–1919 ajalehe Ristirahwa Pühhapäwa Leht väljaandja ja vastutav toimetaja.